Smågruppeopplegg uke 34 og 35

Overskriften for talen søndag 20 august var FAMILIE.

Vi som tror på Jesus Kristus blir kalt Guds familie.

Les Efeserne 2.19-22

Gjennom ham har både vi og dere adgang til Far i én Ånd.

Derfor er dere ikke lenger fremmede og utlendinger. Nei, dere er de helliges medborgere og Guds familie. 20 Dere er bygd opp på apostlenes og profetenes grunnvoll, med Kristus Jesus selv som hjørnesteinen. 21 Han holder hele bygningen sammen, så den vokser til et hellig tempel i Herren, 22 og i ham blir også dere bygd opp til en bolig for Gud i Ånden.

Hvilke tanker gjør du deg når du leser teksten, er det noe som er vanskelig å forstå eller noe du lurer på? Snakk gjerne om det i gruppa.

Videre står det i  Gal 6.9-10

La oss ikke bli trette mens vi gjør det gode. Når tiden er inne, skal vi høste, bare vi ikke gir opp.

Så la oss gjøre godt mot alle så lenge det er tid, og mest mot dem som er vår familie i troen**.**

Hvordan kan det se ut i YRM? Hvordan kan det se ut i gruppa deres?

Torbjørg snakket så om å se hverandre med Jesusbriller, altså se hverandres nådegaver, kall og utrustning og se hverandre som høyt elska barn av Gud.

2 Kor 5.16-17

Så kjenner vi ikke lenger noen bare på menneskelig vis. Og har vi før kjent Kristus på menneskelig vis, så kjenner vi ham ikke lenger slik.

Nei, den som er i Kristus, er en ny skapning. Det gamle er borte, se, det nye er blitt til.

I 2 Kor 4.18 står det: Vi har ikke det synlige for øye, men det usynlige. For det synlige tar slutt, det usynlige er evig.

Hva betyr det å se det usynlige? Hvordan kan vi som menighetsfamilie ser forbi det åpenlyse, det menneskelige og se hverandre med Guds blikk?

Ta gjerne en runde i gruppa og si noe om hva dere ser i hverandre.

Til slutt; Paulus skriver mye om hvordan vi som er søsken i Kristus skal ha det sammen. Les Kol 3.12-15

Dere er Guds utvalgte, helliget og elsket av ham. Kle dere derfor i inderlig medfølelse og vær gode, milde, ydmyke og tålmodige, så dere bærer over med hverandre og tilgir hverandre hvis den ene har noe å bebreide den andre. Som Herren har tilgitt dere, skal dere tilgi hverandre.  Og over alt dette: Kle dere i kjærlighet, som er båndet som binder sammen og gjør fullkommen. La Kristi fred råde i hjertet, for til det ble dere kalt da dere ble én kropp. Og vær takknemlige!

Snakk om hva du tenker du kan gjøre for at dette skal bli sånn vi har det sammen i YRM.